Иран милли музейы

Иран милли музейы (рус. Иранский национальный музей,фарс. موزه ایران باستان, Muze-ye Irân-e Bâstân) — Тегеранда урынлашҡан археологик һәм тарихи музей. Ике музей комплексынан тора: боронғо Иран музейы ((Muze y Irān e Bāstān)), ул 1937 йылда асыла, һәм исламдан һуңғы дәүер музейы (Muze ye Dowrān e (pasā Eslāmi)), 1972 йылда асыла. Музей экспозицияһында боронғо һәм урта быуат осоро тарихи ҡомартҡылары, шул иҫәптән керамик һауыттар, металл, туҡыу әйберҙәре, ҡайһы бер һирәк китаптар һәм тәңкәләр бар. Музей коллекцияһында 300 000 экспонат иҫәпләнә. Музейҙа бер нисә тикшеренеү бүлексәһе, шул иҫәптән палеолит һәм остеология бүлектәре, шулай уҡ керамиканы өйрәнеү үҙәге бар. Тарихы 11 мең квадрат метр самаһы майҙанлы боронғо Иран музейының кирбес бинаһы xx быуат башында француз архитекторы Андре Годар тарафынан проектлана. Бина 1935 йылда төҙөлә башлай һәм ике йыл эсендә тамамлана. 1937 йылда рәсми асыла. Һуңынан исламдан һуңғы осор музейы бинаһы төҙөлә, уны төҙөгәндә аҡ травертин ҡулланыла. Бина 1972 йылда төҙөлгән һәм күп кенә эске үҙгәрештәр кисерә, 1979 йылғы революция ваҡытында реконструкция дауам итә. Боронғо Иран музейы бинаһы өс залдан тора. Унда түбәнге, урта һәм өҫкө палеолит, шулай уҡ неолит, баҡыр быуат, иртә һәм һуңғы бронза һәм тимер быуат, Әһәмәниҙәр, Селевкиҙар дәүләте, парфяндар һәм Сәсәниҙәр осоро артефакттары һәм ҡаҙылмалары ҡуйылған. Исламдан һуңғы осор музейы өс ҡаттан тора. Экспозицияла Ирандың исламдан һуңғы дәүеренән башлап төрлө керамик изделиелар, текстиль, текстар, сәнғәт әҫәрҙәре, астролябия, каллиграфия өлгөләре бар. Бүлектәр Тәбиғәтте һаҡлау бүлеге Палеолит бүлеге Остеология бүлеге Тарихҡа тиклемге бүлек Тарих бүлеге Ислам бүлеге Ҡулъяҙмалар һәм манускрипттар бүлеге Матбуғат һәм тәңкәләр бүлеге Керамиканы өйрәнеү үҙәге Ваҡытлыса күргәҙмәләр Музейҙың яңы бинаһының беренсе ҡатында музей коллекцияларының заманса күргәҙмәләре урынлашҡан. Ваҡытлыса күргәҙмәләр йылына ике-өс тапҡыр үткәрелә, һәм, ҡағиҙә булараҡ, бер-ике ай эшләй. 2014 йылдың авгусынан октябренә тиклем музейҙа «Иранда кешеләр һәм хайуандар араһындағы ике йөҙ мең йыллыҡ мөнәсәбәттәр» исемле күргәҙмә үтә. Күргәҙмә Иранда һуңғы палеолиттан алып беҙҙең көндәргә тиклем боронғо кешелек йәмғиәттәре һәм төрлө хайуан төрҙәренең бергә йәшәүенә арнала. Галерея Иҫкәрмәләр Һылтанмалар Photo Gallery of the National Museum of Iran 2020 йыл 13 декабрь архивланған. National Museum of Iran National Museum of Iran Sa’d Abad Gallery of Fine Arts Glassware Museum of Tehran 2008 йыл 12 июнь архивланған. Hamid-Reza Hosseini, Shush at the foot of Louvre (Shush dar dāman-e Louvre), in Persian, Jadid Online, 10 March 2009, [1] 2016 йыл 22 декабрь архивланған..